b'\n_START_ARTICLE_\nFevd\n_START_PARAGRAPH_\nFevd je oblika svobodnega z\xc3\xa1jma, po katerem je fevdalizem dobil svoje ime. Fevd je ob seniorjih in vazalih eden izmed najpomembnej\xc5\xa1ih elementov fevdalizma. Z njim se ustvarijo fevdna razmerja med fevdnim gospodom (seniorjem) in vazalom, ki pomenijo dol\xc5\xbenost vazalove zvestobe fevdnemu gospodu in dol\xc5\xbenost fevdnega gospoda braniti svojega vazala. \xc4\x8ce je vazal fevd oddal naprej, je po hierarhi\xc4\x8dni lestvici postal fevdni gospod ali senior svojega vazala._NEWLINE_Evropski fevdni odnosi so se oblikovali v \xc4\x8dasu, ko so Frankom vladali Merovingi in Karolingi. \xc5\xbde pod Merovingi se je v 7. stoletju razvil sloj plemstva, ki je od kralja pridobil veliko zemlji\xc5\xa1kih posesti. Pri Frankih se je tisti, ki je fevd podelil, imenoval senior (\xc2\xbbstarej\xc5\xa1i\xc2\xab), tisti, ki ga je prejel, pa vazal. Beseda\xc2\xa0\xc2\xbbvazal\xc2\xab\xc2\xa0izhaja iz keltskega jezika in je prvotno pomenila\xc2\xa0\xc2\xbb\xc4\x8dloveka\xc2\xab. Vazalni status sicer ni nujno pomenil tudi pridobitve fevda - obstajali so namre\xc4\x8d tudi vazali (podrejeni) brez njega. Fevdalizem se je med Franki mo\xc4\x8dno zakoreninil po tem, ko Karel Martel, ki se je soo\xc4\x8dal z napadi Arabcev, ni imel dovolj finan\xc4\x8dnih sredstev, da bi pokril svojo potrebo po mo\xc4\x8dni vojski. Zaradi tega je posameznim velika\xc5\xa1em podelil cerkvi odvzeto zemljo, pri tem pa so mu morali prejemniki fevda obljubiti, da mu bodo slu\xc5\xbeili z ustreznim \xc5\xa1tevilom vojakov. Od Frankov so se fevdni odnosi postopoma raz\xc5\xa1irili po vsej Evropi. V razvitem srednjem veku je prevladal partikularizem in vez med seniorjem vazala ter vazalovim vazalom je bila prekinjena, oblikovalo se je celo reklo:\xc2\xa0\xc2\xbbVazal mojega vazala ni moj vaza'